Zoja Kosmodemjanskaja

Zoja Anatoljevna Kosmodemjanskaja (; 13. syyskuuta 1923 Osino-Gai, Tambovin alue – 29. marraskuuta 1941 Petrištševo, Ruzan piiri, Moskovan alue) oli venäläinen koulutyttö, josta tuli yksi Neuvostoliiton suuren isänmaallisen sodan sankarihahmoista.

alt=Essay by Pyotr Lidov “Tanya”, Pravda newspaper, January 27, 1942, photo by Sergei Strunnikov.|thumb|Pjotr Lidovin essee ”Tanja” Pravdassa 27. tammikuuta 1942.

Kosmodemjanskaja syntyi virkailijaperheeseen. Hän kävi koulua Moskovassa ja liittyi vuonna 1938 Komsomoliin. Lokakuussa 1941 hän liittyi vapaaehtoisena Komsomolin partisaanijoukkueeseen, joka ylitti rintamalinjan Naro-Fominskin lähellä. Saksalaiset saivat Kosmodemjanskajan kiinni marraskuun lopulla Petrištševon kylässä. Hänet hirtettiin kuulustelujen ja kidutusten jälkeen.

Legenda Kosmodemjanskajasta perustuu Pjotr Lidovin Pravdassa julkaisemaan esseeseen ”Tanja”, jonka luettuaan diktaattori Josif Stalin päätti, että kyseessä oli todellinen ”kansansankaritar”. Tämän jälkeen neuvostopropaganda keskittyi tarinan ylistämiseen.Mikhail Gorinov, Zoya Kosmodemyanskaya (1923–1941) , Otechestvennaya istoriia, №1, 2003,  Kosmodemjanskajalle myönnettiin kuolemansa jälkeen Neuvostoliiton sankarin arvonimiУказ Президиума Верховного Совета СССР «О присвоении звания Героя Советского Союза т. т. Гурьянову М. А., Космодемьянской З. А., Кузину И. Н., особо отличившимся в партизанской борьбы в тылу против немецких захватчиков» от 16 февраля 1942 года // Ведомости Верховного Совета Союза Советских Социалистических Республик : газета. — 1942. — 10 марта (№ 7 (166)). — С. 1.. Hänelle on omistettu lukuisia kaunokirjallisia ja taideteoksia. Neuvostoliitossa hänen mukaansa nimettiin lukuisia katuja ja muita kohteita.

Monien muiden ”suuren isänmaallisen sodan” sankaritarinoiden tapaan Kosmodemjanskajan tarinan todenperäisyys ei ole täysin varmaa. Syyskuussa 1991 Aleksandr Žovtis julkaisi Argumenty i Fakty -aikakauslehdessä artikkelin, joka kyseenalaistaa tarinan todenperäisyyden.<ref>Argumenty i Fakty. nro 39, 1991.</ref>"Suuren Isänmaallisen sodan legendat. Zoja Kosmodemjanskaja" 

Kirjallisuutta
 Kosmodemjanskaja, L. Kertomus Zojasta ja Shurasta''. Suom. Eira Haahti. Petroskoi: Karjalais-suomalaisen SNT:n valtion kustannusliike, 1954.

Lähteet

Luokka:Neuvostoliiton sankarit
Luokka:Neuvostoliittolaiset henkilöt
Luokka:Vuonna 1923 syntyneet
Luokka:Vuonna 1941 kuolleet